62019TJ0695_INF
Üldkohtu (kaheksas koda laiendatud koosseisus) 5. mai 2021. aasta otsus –Falqui vs. parlament
(kohtuasi T-695/19)
Institutsiooniõigus – Euroopa Parlamendi liikmete ühtne põhimäärus – Euroopa Parlamendi liikmed, kes on valitud Itaalia valimisringkondades – Ufficio di Presidenza della Camera dei deputati (saadikutekoja juhatuse büroo, Itaalia) poolt pensionide kohta otsuse nr 14/2018 vastuvõtmine – Itaalia parlamendi liikmete pensionide summa muutmine – Euroopa Parlamendi poolt pensionide summade vastav muutmine Euroopa Parlamendi teatud endiste liikmete puhul, kes on valitud Itaalias – Omandatud õigused – Õiguskindlus – Õiguspärane ootus – Proportsionaalsus
1.
Tühistamishagi – Vaidlustatavad aktid – Mõiste – Riigisisene saadikutekoja otsus, millega muudetakse liikmesriigi parlamendi endiste liikmete pensionide summat – Välistamine – Euroopa Parlamendi finantsküsimuste peadirektoraadi teade ja otsus, mis puudutavad Euroopa Parlamendi endise liikme pensionisumma muutmist vastavalt sellele riigisisesele otsusele – Hõlmamine
(ELTL artikkel 263; Euroopa Parlamendi juhatuse otsus Euroopa Parlamendi liikmete põhimääruse rakendusmeetmete kohta, artikkel 75; Euroopa Parlamendi liikmete kulude hüvitamise ja toetuste maksmise eeskiri, III lisa artikli 2 lõige 1)
(vt punktid 41–43 ja 45)
2.
Euroopa Parlament – Euroopa Parlamendi liikmete kulude hüvitamise ja toetuste maksmise eeskiri – Euroopa Parlamendi liikmete ühtne põhimäärus – Euroopa Parlamendi finantsküsimuste peadirektoraadi otsus, mis puudutab Euroopa Parlamendi endiste liikmete pensionide summade muutmist – Muutmine samasuguse pensioni reegli kohaselt – Nende pensionide arvutamise meetodi suhtes kaalutlusruumi puudumine – Enne põhimääruse jõustumist omandatud pensioniõigused – Tagatise puudumine pensionide summa muutumatuse suhtes
(Euroopa Liidu põhiõiguste harta; Euroopa Parlamendi juhatuse otsus Euroopa Parlamendi liikmete põhimääruse rakendusmeetmete kohta, artikkel 75; Euroopa Parlamendi liikmete kulude hüvitamise ja toetuste maksmise eeskiri, III lisa artikli 2 lõige 1; Euroopa Parlamendi otsus 2005/684, artikkel 28)
(vt punktid 49, 50, 52, 54–62 ja 65–67)
3.
Euroopa Parlament – Euroopa Parlamendi liikmete kulude hüvitamise ja toetuste maksmise eeskiri – Euroopa Parlamendi liikmete ühtne põhimäärus – Euroopa Parlamendi finantsküsimuste peadirektoraadi otsus, mis puudutab Euroopa Parlamendi endise liikme pensionisumma muutmist – Samasuguse pensioni reegel – Tagasiulatuva jõu puudumine – Õiguskindluse põhimõte – Rikkumine – Puudumine
(Euroopa Parlamendi otsus 2005/684; Euroopa Parlamendi juhatuse otsus Euroopa Parlamendi liikmete põhimääruse rakendusmeetmete kohta, artikkel 75; Euroopa Parlamendi liikmete kulude hüvitamise ja toetuste maksmise eeskiri, III lisa artikli 2 lõige 1)
(vt punktid 81, 82, 84–88 ja 90–92)
4.
Euroopa Parlament – Euroopa Parlamendi liikmete kulude hüvitamise ja toetuste maksmise eeskiri – Euroopa Parlamendi liikmete ühtne põhimäärus – Euroopa Parlamendi finantsküsimuste peadirektoraadi otsus, mis puudutab Euroopa Parlamendi endise liikme pensionisumma muutmist – Õiguspärase ootuse kaitse põhimõte – Rikkumine – Puudumine
(Euroopa Parlamendi juhatuse otsus Euroopa Parlamendi liikmete põhimääruse rakendusmeetmete kohta, artikkel 75; Euroopa Parlamendi liikmete kulude hüvitamise ja toetuste maksmise eeskiri, III lisa artikli 2 lõige 1)
(vt punktid 94–98)
5.
Euroopa Parlament – Euroopa Parlamendi liikmete kulude hüvitamise ja toetuste maksmise eeskiri – Euroopa Parlamendi liikmete ühtne põhimäärus – Euroopa Parlamendi finantsküsimuste peadirektoraadi otsus, mis puudutab Euroopa Parlamendi endise liikme pensionisumma muutmist – Õiguspärase eesmärgi taotlemisest tulenev põhjendus – Proportsionaalsuse põhimõtte rikkumine – Puudumine
(Euroopa Parlamendi liikmete kulude hüvitamise ja toetuste maksmise eeskiri, III lisa artikli 2 lõige 1)
(vt punktid 100–110)
Ese
ELTL artikli 263 alusel esitatud nõue tühistada esiteks parlamendi 8. juuli 2019. aasta teade, mis puudutab pensioni kindlaksmääramist, mida hageja saab alates 1. jaanuarist 2019, mil jõustus Ufficio di Presidenza della Camera dei deputati otsus nr 14/2018, teiseks Euroopa Parlamendi finantsküsimuste peadirektoraadi „Parlamendiliikmete palkade ja sotsiaalsete õiguste“ üksuse juhataja 11. aprilli 2019. aasta teade, mis puudutab selle pensioni kohaldamist, mida ta saab alates 1. jaanuarist 2019, mil jõustus Ufficio di Presidenza della Camera dei deputati otsus nr 14/2018, ja kolmandaks parlamendi õigusteenistuse 11. jaanuari 2019. aasta arvamus SJ-0836/18.
Resolutsioon
1.
Jätta hagi rahuldamata.
2.
Jätta Enrico Falqui kohtukulud tema enda kanda ja mõista temalt välja Euroopa Parlamendi kohtukulud.